Handle på polet før 17. mai? Da er siste mulighet fredag
Planer om å sprette champagneflaska på nasjonaldagen? Om den eller andre polvarer ikke er kjøpt inn ennå, bør du følge med på åpningstidene til Vinmonopolet. Fredag klokken 18.00 er nemlig siste frist. Da stenger samtlige av Vinmonopolets butikker i Norge i hele fire dager rad. På grunn av pinsen holder de stengt i helgen og førstkommende mandag, og som kjent er heller ikke Vinmonopolet åpent på 17. mai. Fra og med 1. august er det de nye reglene som ble vedtatt av Stortinget i desember 2014 som gjelder, det betyr at både pinseaften og påskeaften neste år vil være åpent. Nyttårsaften vil være åpent i år. Men hva gjør man om uhellet først er ute, og boblene ikke er kjøpt inn når klokken har passert 18.00 fredag 13. mai? Løsningen er hos våre svenske naboer. Systembolaget holder faktisk åpent både pinseaften, 2. pinsedag og 17. mai – for den som ønsker å handle på selve nasjonaldagen. Og planlegger du å handle øl til pinsehelgen eller nasjonaldagen? Da er lørdag siste mulighet. Men husk at ølsalget på pinseaften stenger allerede klokken 15.00*, da dagligvarebutikkene er pålagt å stenge tidligere enn normalt. * I utgangspunktet skal salg av alkohol på søndag og helligdager ikke skje etter 15.00 i butikkene, men kommunestyret kan utvide tiden til 18.00. Imidlertid kan ikke butikkene ha åpent lenger enn til kl. 16.00 på pinseaften, så alkoholsalget på pinseaften kan maksimalt vare til 16.00. Det forutsetter da at kommunestyret har utvidet tiden for alkoholsalg utover 15.00. Kilde: Helsedepartementet Les også: Godværet kan vare helt til 17. mai
Pinsen fører til at Vinmonopolet er langstengt. Men redningen finnes i Sverige om du ikke får handlet før fredag klokken 18.